section_heading: Životopis
paragraph_text: U jesen 1979. godine postao je orguljašem crkve Sv. Marije na Dolcu u Zagrebu, a između 1984. i 1985. godine povremeno je svirao orgulje Zagrebačke katedrale, mijenjajući Anđelka Klobučara, tadašnjeg stalnog orguljaša. 1985. godine u Weimaru je pohađao majstorski tečaj kod Mathiasa Eisenberga, a od jeseni iste godine predavao u Zagrebu na Institutu za crkvenu glazbu "Albe Vidaković", sve do 1989. godine. Svirao je na koncertima kao solist te u ansamblima diljem Hrvatske (Zagreb, Dubrovnik, Split, Zadar, Punat na Krku, Varaždin, Vukovar, Vinkovci) i u inozemstvu (Italija, Austrija, Švicarska, SAD).